РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 22

от заседание на Комисия ”Професионална квалификация и 
информационни технологии”,
проведено на 03.10.2019 г.

Днес, 03.10.2019 г. /четвъртък/ от 13:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“ и инж. Анелия Чомакова – главен експерт в дирекция „ИТСС“.

 		1.ОТНОСНО: Писмо от изпълнителния директор на Агенция по вписванията относно техническа и организационна готовност на Агенция по вписванията и окръжните съдилища във връзка с измененията на Закона за юридическите лица с нестопанска цел (обн. ДВ. бр.74 от 20 септември 2016 г., в сила от 01.01.2018 г.) и преминаването на регистрацията на юридическите лица с нестопанска цел от съдилищата към Агенция по вписванията.

Комисия “Професионална квалификация и
информационни технологии”
Р Е Ш И :

1.1. Приема за сведение писмото от изпълнителния директор на Агенция по вписванията относно техническа и организационна готовност на Агенция по вписванията и окръжните съдилища във връзка с измененията на Закона за юридическите лица с нестопанска цел (обн. ДВ. бр.74 от 20 септември 2016 г., в сила от 01.01.2018 г.) и преминаването на регистрацията на юридическите лица с нестопанска цел от съдилищата към Агенция по вписванията.

	2.ОТНОСНО: Писмо от председателя на Държавна агенция „Електронно управление“ относно проверка на проектни идеи за ИКТ и е-управление, съгласно Наредбата за общите изисквания към информационните системи, регистрите и електронните административни услуги.

Комисия “Професионална квалификация и
информационни технологии”
Р Е Ш И :

2.1. Приема за сведение писмото от председателя на Държавна агенция „Електронно управление“ относно проверка на проектни идеи за ИКТ и е-управление, съгласно Наредбата за общите изисквания към информационните системи, регистрите и електронните административни услуги.

3.ОТНОСНО: Доклад относно участие на експерти от АВСС в работна среща, проведена на 17.09.2019 г., във връзка с обсъждане на промени в нормативната уредба, свързани с възможността за връчване чрез Системата за сигурно е-Връчване.

Комисия “Професионална квалификация и
информационни технологии”
Р Е Ш И :

3.1. Да се изиска информация от разработчика на системата за Електронно съобщаване и призоваване, интегрирана в Единния електронен портал за електронно правосъдие, разработена по проект, финансиран по Норвежкия финансов механизъм (НФМ) 2009-2014 относно възможностите за актуализиране и надграждане на системата, финансовата стойност, както и възможността за интегриране със Системата за сигурно е-Връчване.

	4.ОТНОСНО: Извлечение от протокол № 40/25.09.2019 г. от заседание на Комисия „Бюджет и финанси“ към Пленума на ВСС относно писма от Административен съд – Хасково, Административен съд – Силистра и Административен съд – Кърджали с искане за извършване на вътрешно компенсиране промени по бюджетните им сметки, за внедряване на допълнителен модул към САС „Съдебно деловодство“.

Комисия “Професионална квалификация и
информационни технологии”
Р Е Ш И :

4.1. Не възразява да бъде внедрен допълнителен модул към САС „Съдебно деловодство“ в Административен съд – Хасково, Административен съд – Силистра, Административен съд – Кърджали и останалите административни съдилища, в които не е внедрен.
4.2. Изпраща решението по т. 4.1 на Комисия „Бюджет и финанси" към Пленума на ВСС, по компетентност.

5.ОТНОСНО: Искане от административния ръководител на Административен съд – Бургас за осигуряване на средства за закупуване на  1 брой дисков масив, 4 броя твърди дискове, 1 брой настолен документен скенер, 5 броя компютърни конфигурации и 5 броя Windows 10 Pro 64 bit Eng.
			
Комисия “Професионална квалификация и
информационни технологии”
Р Е Ш И :

5.1. Искането от административния ръководител на Административен съд – Бургас за осигуряване на средства за закупуване на 1 брой дисков масив на стойност 1 886,40 лв. с ДДС, 4 броя твърди дискове на обща стойност 950,40 лв. с ДДС, 5 броя компютърни конфигурации на обща стойност 4 980,00 лв. с ДДС и 5 броя ОЕМ лицензи Windows 10 Pro 64 bit Eng на обща стойност 1 500,00 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.
5.3. Връща искането на административния ръководител на Административен съд – Бургас в частта за осигуряване на средства за закупуване на 1 брой настолен документен скенер на стойност 10 868,93 лв. с ДДС за съобразяване на офертите с приетите лимити за този вид техника по протокол № 18/29.04.2014 г.
5.4. Изпраща решението по т. 5.3 на административния ръководител на Административен съд – Бургас, за сведение и изпълнение.

6.ОТНОСНО: Искане от административния ръководител на Административен съд – Хасково за осигуряване на средства за закупуване на 1 брой компютърна конфигурация с ОЕМ лиценз и 1 брой принтер.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Административен съд – Хасково за осигуряване на средства за закупуване на 1 брой компютърна конфигурация с включен ОЕМ лиценз на обща стойност 1 349,00 лв. с ДДС и 1 брой принтер на стойност 239,00 лв. с ДДС е целесъобразно.
	6.2. Изпраща решението по т. 6.1 ведно с мотивиран доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Районен съд – Бяла за осигуряване на средства за закупуване на  2 броя документни скенери.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Бяла за осигуряване на средства за закупуване на 2 броя документни скенери на обща стойност 4 740,00 лв. с ДДС е целесъобразно.
7.2. Изпраща решението по т. 7.1 ведно с мотивиран доклад на Комисия „Бюджет и финанси" към Пленума на ВСС, по компетентност.

8.ОТНОСНО: Писмо от административния ръководител на Административен съд - Русе относно възникнал технически проблем, след издаване на нов електронен подпис.  

Комисия “Професионална квалификация и
информационни технологии”
Р Е Ш И :

8.1. Да се уведоми административният ръководител на Административен съд - Русе, че разрешаването на поставения въпрос е изцяло от неговата компетентност.
8.2. В случай на необходимост от оказване на съдействие от техническа гледна точка, указва на административния ръководител на Административен съд - Русе да се обърне към експертите от отдел „ИО“ в дирекция „ИТСС“ към АВСС.

9.ОТНОСНО: Проект на писмо до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.
	
Комисия “Професионална квалификация и
информационни технологии”
Р Е Ш И :

9.1. Одобрява проекта на писмо до директора на Главна дирекция „ГРАО” към МРРБ.
9.2. Изпраща писмото до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.
9.3. След получаване на информацията в електронен вид от Главна дирекция „ГРАО“ към МРРБ, същата да се предостави на „Индекс-България", с приемо-предавателен протокол, подписан от Главния секретар на ВСС.

10.ОТНОСНО: Предложение за изпълнение на поръчка с наименование „Одит на информационната сигурност на Централизираната система за случайно разпределение на делата“.
											 	
Комисия “Професионална квалификация и
информационни технологии”
Р Е Ш И :

10.1. Изпраща предложението за изпълнение на поръчка с наименование „Одит на информационната сигурност на Централизираната система за случайно разпределение на делата“ на Комисия „Бюджет и финанси" към Пленума на ВСС, по компетентност. 
10.2. Да се извърши насрещна проверка на представените по преписката препоръки, които след получаването им незабавно да се предоставят на Комисия „Бюджет и финанси" към Пленума на ВСС.

Допълнителна точка:

11.ОТНОСНО: Искане от административния ръководител на Районен съд – Бургас за осигуряване на средства за изграждане на локална мрежа и за закупуване на 1 брой сървър висок клас, софтуерен лиценз MS Windows сървър 2016, 1 брой устройство за мрежово съхранение на данни (сторидж), 1 брой копирна машина и 1 брой МФУ.  

Комисия “Професионална квалификация и
информационни технологии”
Р Е Ш И :

11.1. Искането от административния ръководител на Районен съд – Бургас за осигуряване на средства за изграждане на локална мрежа на стойност 1 481,33 лв. с ДДС, за закупуване на 1 брой сървър висок клас на стойност 11 700,00 лв. с ДДС, софтуерен лиценз MS Windows сървър 2016 на стойност 1 471,68 лв с ДДС, 1 брой устройство за мрежово съхранение на данни (сторидж) на стойност 1 286,00 лв. с ДДС и 1 брой МФУ на стойност 674,00 лв. с ДДС е целесъобразно.
11.2. Искането от председателя на Районен съд – Бургас в частта за осигуряване на средства за закупуване на 1 брой копирна машина не е от компетентността на КПКИТ.
	11.3. Изпраща решението по т. 11.1 и т. 11.2 ведно с мотивиран доклад на Комисия „Бюджет и финанси" към Пленума на ВСС, по компетентност.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /п/

КАЛИНА ЧАПКЪНОВА